Diari Oficial de la Generalitat Valenciana


Sumari del DOGV 3379, del 24-11-1998 (1998/9463)

RESOLUCIÓ de 26 d’octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de la Modificació del Conveni-Tipus de col·laboració entre la Conselleria d’Agricultura, Pesca i Alimentació de la Generalitat Valenciana i les entitats financeres (Caixa d’Estalvis del Mediterrani), per al suport al sector agroalimentari valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3379

Data del DOGV
:   24-11-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9463


Data del document
:   26-10-1998

Organisme emissor
:   Conselleria de Presidència

Tipus de document
:   Resolució

Anàlisi jurídica

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de la Modificació del Conveni-Tipus de col·laboració entre la Conselleria d'Agricultura, Pesca i Alimentació de la Generalitat Valenciana i les entitats financeres (Caixa d'Estalvis del Mediterrani), per al suport al sector agroalimentari valencià. [1998/X9463]
  
Subscrita, després de la tramitació prèvia reglamentària, entre la Conselleria d'Agricultura, Pesca i Alimentació de la Generalitat Valenciana i les entitats financeres (Caixa d'Estalvis del Mediterrani), el 20 de juliol de 1998, una Modificació al Conveni-Tipus de col·laboració de 14 de març de 1994, per al suport al sector agroalimentari valencià, i en compliment del que estableix la clàusula novena de l'esmentat Conveni-Tipus, cal publicar en el Diari Oficial de la Generalitat Valenciana l'esmentada Modificació, que ha quedat inscrita en el Registre de Convenis amb el número 0879/98, i que figura com a annex d'aquesta resolució.
  
València, 26 d'octubre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Modificació al conveni-tipus de col·laboració entre la Conselleria d'Agricultura, Pesca i Alimentació de la Generalitat Valenciana i les entitats financeres per al suport al sector agroalimentari valencià.
  
València, 20 de juliol de 1998
  
Reunits
  
D'una banda, la Sra. M. Àngels Ramon-Llin i Martínez, consellera d'Agricultura, Pesca i Alimentació, en representació de la Generalitat Valenciana, segons autorització del Consell de data 10 de febrer de 1998.
  
De l'altra, el Sr. Roberto López Abad, en nom i representació de l'entitat Caixa d'Estalvis del Mediterrani, en qualitat de director general adjunt, facultat per a aquest acte amb poder suficient.
  
Exposen
  
Que les modificacions produïdes en l'escenari financer des de la firma del conveni entre les dues parts, de data 14 de març de 1994 i número 0218/94 de registre de convenis, aconsellen una adequació dels seus termes a la nova situació financera.
  
Que atesa l'experiència acumulada en la gestió del conveni que es modifica, pel que fa als préstecs per a la modernització i reconversió cooperativa, els interessos dels quals són parcialment subvencionables segons l'Ordre de 20 d'abril de 1995, de la Conselleria d'Agricultura, Pesca i Alimentació, per la qual s'aproven les noves bases reguladores de les ajudes al cooperativisme agrari valencià.
  
Que les entitats representatives del cooperativisme agrari valencià, atenent a raons similars han sol·licitat una adequació del conveni a aquest nou entorn financer, per la qual cosa les dues parts acorden subscriure la següent:
  
Modificació única
  
Les condicions dels préstecs acollits a les ajudes del capítol II de l'Ordre de 20 d'abril de 1995, de la Conselleria d'Agricultura, Pesca i Alimentació, per la qual s'aproven les noves bases reguladores de les ajudes al cooperativisme agrari, seran les previstes en l'ordre mencionada, modificada mitjançant la de 8 de gener de 1998.
  
La Conselleria d'Agricultura, Pesca i Alimentació, a petició de les parts, podrà autoritzar que els préstecs acollits a aquestes ajudes i que estiguen vigents en la data d'entrada en vigor de l'Ordre de 8 de gener de 1998 puguen adequar-se a aquesta, sempre que es mantinga la data d'inici del préstec.
  
Per la Conselleria d'Agricultura, Pesca i Alimentació,
  
M. ÀNGELS RAMON-LLIN I MARTÍNEZ
  
Per l'entitat financera,
  
ROBERTO LÓPEZ ABAD